मैं अब भी बी-17 देखता हूँ, तो वही महसूस करता हूँ।
पर यह बेहद ख़ूबसूरत एयरक्राफ़्ट है न?
यह शिल्पकला के एक ख़ूबसूरत नमूने जैसा है।
और जब आप आसमान में होते हैं, तो यह शानदार तरीके से उड़ता है।
रॉबर्ट "रोज़ी" रोज़ेन्थॉल पायलट, 100वां बॉम्ब ग्रुप
जब हम विन्यास में उड़ते थे...
कभी-कभी हज़ारों एयरक्राफ़्ट के साथ...
तो वह एक बेहद ख़ूबसूरत और नाटकीय नज़ारा होता था।
यूरोप के ऊपर ठंडे, नीले आसमान में,
एक ऐसे वातावरण में एक नई तरह की
लड़ाई लड़ी गई थी जिसका अनुभव पहले कभी नहीं किया गया था।
युद्ध के इतिहास में यह एक अनोखी घटना थी।
जो अभूतपूर्व थी और दोबारा कभी दोहराई नहीं जाने वाली थी।
हवाई लड़ाई में 40 अमरीकी बॉम्बर ग्रुप के
असंख्य वायुसैनिकों का ख़ून बहा और हताहत हुए।
इनमें से एक ग्रुप, जो बेहद आक्रामक और अनुशासनहीन था,
उसके इतने सैनिक इतने कम समय में हताहत हुए
कि वह "द ब्लडी हंड्रेड्थ" के नाम से जाना जाने लगा।
द ब्लडी हंड्रेड्थ
यूरोप में युद्ध शुरू हुआ
जर्मनी ने पोलैंड पर आक्रमण कर दिया है।
लगभग नौ बजे, एक बड़े हमले में, ख़ुद वॉरसॉ पर बमबारी हुई।
वॉरसॉ
जर्मन सेना ने आज सुबह-सुबह ज़मीन पर और पैराशूटों से
हॉलैंड और बेल्जियम पर हमला किया।
डच सेना ने हार मान ली
फ़्रांस में नाज़ियों ने फिर से आक्रमण किया
आप पूछते हैं, हमारी नीति क्या है?
नीति है, समुद्र, ज़मीन और हवा से युद्ध लड़ना।
एक ऐसे राक्षसी अत्याचार के विरुद्ध युद्ध लड़ना
जो मानव अपराध के अँधेरे और शोचनीय इतिहास में कभी देखा नहीं गया।
डेली न्यूज़ लंदन पर बमबारी हुई
नाज़ी आक्रमण निष्फल, ब्रिटिश का दावा
अगर ग्रेट ब्रिटेन हार जाता है,
तो एक्सिस शक्तियाँ यूरोप और एशिया और अफ़्रीका के महाद्वीपों को अपने अधीन कर लेंगी,
और वे इस गोलार्ध के विरुद्ध
विशाल सैन्य और नौसैनिक संसाधन लाने में सक्षम हो जाएँगे।
हमने आज सुबह
दुश्मन के विमानों द्वारा पर्ल हार्बर पर भीषण बमबारी देखी।
यह कोई मज़ाक नहीं है।
यह असली युद्ध है।
हवाइ पर हमले
युद्ध की घोषणा हो गई है
जापान के अकारण
और कायरतापूर्ण हमले के बाद,
मैं अनुरोध करता हूँ कि कांग्रेस इसे
युद्ध की स्थिति घोषित करे।
इटली, जर्मनी ने युद्ध की घोषणा की
युद्ध के इस पल में,
महाद्वीपीय यूरोप हिटलर के जर्मनी के नियंत्रण में था।
ग्रेट ब्रिटेन अकेला और ख़तरे में था
और वह आख़िरी बचा हुआ यूरोपीय लोकतंत्र था जो नाज़ियों से लड़ रहा था।
और सवाल यह उठा कि दुश्मन पर पलटवार कैसे किया जाए।
ब्रिटेन की बॉम्बर कमान सन् 1940 के बाद से ही लगातार पर अप्रभावी ढंग से
जर्मनी पर हमले कर रही थी,
और वह रात के हमलों में भारी नुकसान उठा रही थी जो अक्सर मीलों से अपने लक्ष्य से चूक जाते थे।
नाज़ियों के कारण, वैश्विक लोकतंत्र के सामने
एक स्पष्ट ख़तरा मौजूद था।
तो, देशभक्ति एक ऐसी चीज़ थी जिसे "महानतम पीढ़ी"...
स्टीवन स्पीलबर्ग फ़िल्म निर्माता
...यानी मेरे पिताजी की पीढ़ी ने बेहद, बेहद गंभीरता से लिया था।
अब, ऐसा नहीं है कि आपसे बात करना मेरे लिए कोई उबाऊ काम है
क्योंकि मैं अपने पसंदीदा विषय, आर्मी एयर फ़ोर्सेज़ पर बात करना चाहता हूँ।
जेम्स "जिमी" स्टुअर्ट पायलट, 453वाँ बॉम्ब ग्रुप
मुझे ज़्यादा अनुभव नहीं है।
मुझे फ़ौज में बस एक साल हुआ है,
पर मैंने इस बारे में बहुत कुछ सीखा है कि वायु सेना क्या-क्या दे सकती है।
मैं आपसे इसी बारे में बात करना चाहता हूँ।
आर्मी एयर फ़ोर्सेज़ को 15,000 कैप्टनों,
चालीस हज़ार लेफ़्टिनेंटों, 35,000 फ़्लाइंग सार्जेंटों की ज़रूरत है।
अमरीका के युवाओं, आपका भविष्य आसमान में है।
आपके विंग्स इंतज़ार कर रहे हैं।
मैं कॉलेज के दूसरे साल में था
और मेरे दिमाग़ में ज़्यादा कुछ नहीं था, बस लड़कियों के पीछे भागता था और व्हिस्की पीता था।
जॉन "लकी" लकडू पायलट, 100वां बॉम्ब ग्रुप
इस बीच, पर्ल हार्बर पर हमला हुआ, और फिर,
मेरी फ़्रैटरनिटी के अन्य भाइयों के साथ, हमें विमानन कैडेट के रूप में भर्ती किया गया।
सावधान!
उस समय, काफ़ी यहूदी विरोधी भावनाएँ फैली हुई थीं।
और हिटलर की आर्य राष्ट्र की श्रेष्ठता की बातें सुनकर,
मैं कुंठित महसूस कर रहा था कि मैं इस बारे में कुछ नहीं कर सकता था।
अचानक, वह कुंठा ग़ायब हो गई।
अब मुझे महसूस हुआ कि मैं कुछ कर सकता था।
मुझे लगा कि सेवा करने का सबसे प्रभावी तरीका पायलट बनना होगा।
रिक्रूट रिसेप्शन सेंटर
मैंने अगले दिन जाकर स्वेच्छा से वायु सेना कैडेट बनने की पेशकश की।
भर्ती होने से पहले तक, हज़ारों अमरीकी सैनिकों ने न कभी हवाई जहाज़ में
क़दम रखा था और न ही गिलहरी से ज़्यादा ख़तरनाक किसी चीज़ पर गोली चलाई थी।
दलों में अमरीका के हर हिस्से
और लगभग हर दर्जे के लोग शामिल थे।
उनमें हार्वर्ड से इतिहास में मेजर करने वाले भी थे और वेस्ट वर्जीनिया के कोयला खनिक भी।
वॉल स्ट्रीट के वक़ील भी थे और ओक्लाहोमा के काऊबॉय भी।
हॉलीवुड के दिग्गज भी थे और फुटबॉल के हीरो भी।
कैडेटों ने अपने टेस्ट पास कर लिए हैं।
और अब, उन्हें उड़ान का प्रशिक्षण मिलेगा।
हर प्रशिक्षक के पास चार छात्र थे।
अन्य तीन छात्रों ने पहले उड़ान का प्रशिक्षण लिया हुआ था, पर मैंने नहीं।
मैं कभी किसी विमान में नहीं घुसा था।
लगभग दस घंटे के बाद, हम अकेले विमान उड़ाते थे।
जब विमान उड़ान भर लेता है, तो मदद के लिए कोई नहीं होता है।
जॉन ए. क्लार्क पायलट, 100वां
आप ख़ुद पर निर्भर होते हैं।
मैं नैविगेटर बन गया क्योंकि मैं अच्छा पायलट न बन सका।
हैरी क्रॉस्बी नैविगेटर, 100वां बॉम्ब ग्रुप
मैं फ़ेल हो गया था।
मैं कभी नहीं भूलूँगा कि मुझे फ़ेल करने वाला आदमी लेफ़्टिनेंट मेटैग था,
जो कि एक भावी फ़्लाइंग छात्र को फ़ेल करने वाले के लिए उचित नाम है।
जोसफ़ अरमानिनी बॉम्बार्डियर, 100वां
मेरे एक सैन्य प्रशिक्षक थे और वह मुझे फ़ेल करने वाले थे,
और उन्होंने कहा था, "तुम वैसे भी ख़ुद ही अपनी जान गँवाओगे,
पर मेरी बात सुनो, मैं वहाँ जाकर उस पेड़ के नीचे बैठूँगा।
अगर तुम तीन बार उड़ान भरकर, विमान को पैटर्न में उड़ाकर उसे उतार सके, तो तुम सेना में रहोगे।
वरना, सेना से बाहर हो जाओगे।"
यू.एस. आर्मी
हम सुबह के आठ बजे से लेकर रात के आठ बजे तक विमान उड़ाते थे।
मैंने कई तरह की पैंतरेबाज़ी की, जैसे शान्डेल और लेज़ी एस।
और बमुश्किल मिली छुट्टी के दिन, हम हवाई लड़ाई का अभ्यास करते थे।
मुझे उस समय जितना मज़ा आया था, कभी उतना मज़ा नहीं आया।
मेरे साथ, मेरे 40 क्लासमेट अभी-अभी फ़्लाइंग स्कूल से
पास हुए थे...
एविएशन कैडेट ऑफ़िसर्स - क्लास 43-बी
...हम सभी को उड़ाने के लिए बी-17 दिया गया था।
हमने पहले कभी बी-17 नहीं उड़ाया था।
दस लोगों द्वारा संचालित, बोइंग फ़्लाइंग फ़ोर्ट्रेस,
इस नए बॉम्बर की गति लगभग 300 मील प्रति घंटा है।
विमान के मुख्य भाग में वे उभार, मशीन गनों के लिए टरेट हैं।
चार हज़ार हॉर्सपावर वाले इंजनों के साथ,
यह ईंधन के लिए उतरे बिना, 3,000 मील तक उड़ान भर सकता है।
बी-17 अब तक डिज़ाइन किया गया पहला आक्रामक और रक्षात्मक, दोनों तरह का विमान था।
आक्रामक रूप से, वह काफ़ी उन्नत था और भारी बमबारी करता था।
और उसे फ़्लाइंग फ़ोर्ट्रेस कहा जाता था क्योंकि वह ढेरों 50-कैलिबर की बंदूकों से लैस था।
बी-17 की अनुभूति बेहद शानदार थी।
वह विमान इतनी सुंदर प्रतिक्रिया देता था कि मैं, अह, तुरंत उससे जुड़ गया था।
मैं बी-17 उड़ाकर बेहद ख़ुश था।
हमने लगभग पाँच या छह महीने का अभ्यास प्रशिक्षण किया था
और हम विदेशी तैनाती के लिए तैयार हो रहे थे।
मई 1943 में हमें एट्थ एयर फ़ोर्स का...
फ़्रैंक मर्फ़ी नैविगेटर, 100वां बॉम्ब ग्रुप
...हिस्सा बनने के लिए इंग्लैंड भेजा गया।
विदेश जाने से पहले हमसे कहा गया था,
"अपने दाईं और बाईं तरफ़ देखो
और तुम में से केवल एक ही ज़िंदा वापस लौटेगा।"
हम मरने के लिए विदेश जा रहे थे।
जैसे ही 100वें के दल ग्रामीण पूर्वी इंग्लैंड में अपने नए बेस पर पहुँचने लगे,
यूरोपीय युद्ध एक नए चरण में प्रवेश कर गया था।
थॉर्प एबट्स ईस्ट एंग्लिया, इंग्लैंड
यह पॉइंटब्लैंक यानी चौबीसों घंटे होने वाले बमबारी अभियान की
आधिकारिक शुरुआत थी,
जिसमें अमरीकी दिन में बमबारी कर रहे थे और ब्रिटिश रात में।
इसका उद्देश्य था, अगले वसंत में डी-डे के आक्रमण से पहले
उत्तरी यूरोप पर हवाई वर्चस्व हासिल करना।
हवाई वर्चस्व के बिना, मित्र देश यूरोपीय महाद्वीप पर आक्रमण नहीं कर सकते थे।
थॉर्प एबट्स ईस्ट एंग्लिया, इंग्लैंड
100वां बॉम्ब ग्रुप मुख्यालय
हम बस वहाँ पहुँचे ही थे और एक-दूसरे को जान रहे थे,
और किंग, जो पायलट था, उसने मुझसे पूछा, "तुम पहले क्या करते थे?"
रिचर्ड सी. किंग पायलट, 100वां बॉम्ब ग्रुप
मैंने कहा, "दरअसल, मैं हाल ही में एक काऊबॉय था।"
ओवेन "काऊबॉय" रोन पायलट, 100वां बॉम्ब ग्रुप
और उसने कहा, "तो ठीक है, अब से तुम्हारा नाम काऊबॉय होगा।"
सौवां एक युवा दल था
और उसमें कुछ बहुत ही लापरवाह युवा कमांडर थे।
गेल क्लेवेन नामक एक आदमी, जो स्क्वाड्रन कमांडर थे...
गेल "बक" क्लेवेन पायलट, 100वां बॉम्ब ग्रुप
...और जॉन इगन नामक एयर एग्ज़ीक्यूटिव।
जॉन "बकी" इगन पायलट, 100वां बॉम्ब ग्रुप
इगन और क्लेवेन को स्क्वाड्रन लीडर होने के नाते उड़ान भरने की ज़रूरत नहीं थी, पर वे हमेशा उड़ान भरते थे।
डॉनल्ड एल. मिलर लेखक, "मास्टर्स ऑफ़ दी एयर"
और यह उन कारणों में एक था कि बाकी सैनिक उनकी सराहना करते थे।
बक क्लेवेन और बकी इगन स्कार्फ़ पहनते थे
और उनके हैट सिर के एक तरफ़ झुके हुए होते थे
और वे काफ़ी गुस्ताख़ थे।
वे ऑफ़िसर के क्लब में होते थे और कहते थे,
"लेफ़्टिनेंट, यहाँ आओ, मुझे तुमसे बात करनी है।"
350वां बॉम्ब स्क्वाड्रन साइट 4
जॉन इगन, गेल क्लेवेन,
विमान उड़ाना ही उनके जीवन की महत्वाकांक्षा थी।
और वहाँ, वे विमान ही उड़ा रहे थे।
कुछ ऐसा कर रहे थे जो उन्हें बेहद पसंद था, उस देश के लिए जिससे उन्हें प्यार था...
सेथ पैरिडोन इतिहासकार
...और ऐसे मिशन पर थे जिसमें उन्हें विश्वास था।
क्लेवेन और इगन ने स्पेन, नॉर्वे, पोलैंड, फ़्रांस, रूस,
ग्रीस, उत्तरी अफ़्रीका और इंग्लैंड में युद्ध का अनुभव हासिल कर चुके
अनुभवी पायलटों वाली जर्मन लुफ़्टवॉफ़,
दुनिया की सबसे दुर्जेय वायु सेना के विरुद्ध 100वें का नेतृत्व करने में मदद की।
वे अपने इस ग़लत अनुमान के गंभीर प्रभाव को समझेंगे...
फ़्रैंकलिन डी. रूज़वेल्ट
अमरीकी राष्ट्रपति 1943 स्टेट ऑफ़ द यूनियन संबोधन
...कि नाज़ियों को हमेशा हवाई वर्चस्व का फ़ायदा मिलेगा।
वह हवाई वर्चस्व हमेशा के लिए ख़त्म हो गया है।
हमारा मानना है कि नाज़ी और फ़ासीवादी इसके हक़दार हैं
और उन्हें इसका सबक ज़रूर मिलेगा।
जून 1943
डी-डे से एक साल पहले
कैप्टन कर्क, कैप्टन थॉम्पसन, लेफ़्टिनेंट बुश्का,
आइवर्सन, हॉलोवे और हॉकर्स उड़ान भरेंगे।
तैयार हो जाओ।
कमांडिंग ऑफ़िसर अंदर आते थे, सामने आते थे
और फिर वह एक पर्दा उठाते थे
और थॉर्प ऐबट्स से लक्ष्य तक एक लाल रिबन होता था।
ब्रूस एल्सहाउस टेल गनर, 100वां बॉम्ब ग्रुप
यहाँ इमारतों का यह समूह ही आपका लक्ष्य है।
आप इस इमारत पर लक्ष्य साधेंगे।
अगर आप इस क्षेत्र पर बमबारी को केंद्रित करें,
तो बेहद प्रभावी ढंग से कारख़ाना तबाह हो जाना चाहिए।
जीप से उतरकर कुछ सामान रखने के बाद,
विमान में चढ़े, व्यवस्थित हुए और इंजन चालू किया।
रॉबर्ट वुल्फ़ पायलट, 100वां बॉम्ब ग्रुप
एक आत्मरक्षात्मक विन्यास में उड़ते हुए
जिसे वे कॉम्बैट बॉक्स कहते थे,
प्रत्येक विमान में 13 बंदूकों तक की संचयी मारक क्षमता के साथ,
वे दुश्मन के विमानों की लहर को ध्वस्त करते हुए लक्ष्य तक अपना रास्ता बना सकते थे।
फ़ाइटर फ़ील्डों में, थंडरबोल्ट तैयार हैं।
वे बॉम्बरों से मिलने के लिए निकलते हैं।
दोनों दल इंग्लिश चैनल के ऊपर मिलते हैं,
और बॉम्बर विन्यास के चारों ओर आसमान में गश्त करने वाले लड़ाकू विमानों के साथ,
हवाई बेड़ा दुश्मन के इलाक़े में प्रवेश करता है।
बॉम्बरों को पी-47 थंडरबोल्ट जैसे छोटे,
फुर्तीले लड़ाकू विमानों से सीमित सुरक्षा मिलती थी,
जिनकी सीमित ईंधन क्षमता बॉम्बरों को जर्मनी में बेहद अंदर तक प्रवेश करवाने के बाद
वापस लौटने के लिए मजबूर करती थी।
सैनिक एक अनजानी दुनिया में थे
जहाँ वे ख़ास पोशाकों, ख़ास उपकरणों,
उन्हें पंप करके दिए जाने वाले
ऑक्सीजन के बिना ज़िंदा नहीं रह पाते।
जैसे ही हम ऊँचाई पर पहुँचते थे, हमें ऑक्सीजन लेना पड़ता था,
इसलिए हमारे चेहरे पर ऑक्सीजन मास्क लगा होता था।
और वह भीषण ठंड।
वह बेहद ठंडे तापमान।
हम शून्य से 50 या 60 डिग्री नीचे काम कर रहे थे।
लड़ाकू एस्कॉर्ट के पास बी-17 को
जर्मनी के अंदर के लक्ष्यों तक ले जाने की क्षमता नहीं थी,
इसलिए मित्र देशों के लड़ाकू विमान वापस मुड़कर इंग्लैंड चले गए।
मुझे याद है कि जब हमने पहली बार इंग्लिश चैनल पार किया था,
मुझे याद आता है कि नीचे देखकर मुझे एहसास हुआ कि हम दुश्मन के इलाक़े के ऊपर हैं
और मेरा गला सूख गया था।
मैं घबरा गया था।
वे काले धब्बे नीचे एंटीएयरक्राफ़्ट तोपों से
निकलने वाले गोले हैं।
फ़्लैक गन एक जर्मन 88 गन थी
और वह 40,000 फ़ीट की ऊँचाई तक गोला दाग सकती थी।
गोला हवा में फटता था और उसके छर्रे चारों ओर छितराते थे।
विमान का ढांचा स्टील का नहीं, एल्युमिनियम का था।
तो, इसका मतलब था कि फ़्लैक विमान में छेद कर देते थे।
वह पहली बार था जब मैं भारी एंटीएयरक्राफ़्ट गोलीबारी का सामना कर रहा था,
और वह बेहद डरावना था।
हम बहुत अनुभवी और बहुत सुसज्जित
और बहुत अच्छी तरह से प्रशिक्षित दुश्मन का सामना कर रहे थे।
वे पेशेवर थे और हम नौसिखिए थे।
जब विन्यास अपने लक्ष्य के क़रीब पहुँचता था,
तो बॉम्बार्डियर वायु की गति और हवा के बहाव जैसे चर अपने नॉर्डेन बॉम्बसाइट में
दर्ज करते थे,
जो कि ऐसे बेहद गुप्त लक्ष्य साधने वाले उपकरण थे जो विमानों को बम गिराने के लिए
सबसे सही जगह तक मार्गदर्शन करने हेतु डिज़ाइन किए गए थे।
नॉर्डेन बॉम्बसाइट इतना सटीक था
कि आप 20,000 फ़ीट की ऊँचाई से बम फेंककर उसे अचार की बरनी में गिरा सकते थे।
जब हम बम गिराते थे,
मैं हमारे सामने के विमानों से बमों को गिरते देख सकता था...
जीन बैंकस्टन टॉगलिएर, 100वां बॉम्ब ग्रुप
...और साथ ही मैं प्लेक्सीग्लास नोज़ से झुककर
बमों को सीधे हमारे नीचे से गिरते भी देख सकता था।
और फिर, जब वे फटते थे, हम सच में वह धमाके देख सकते थे।
पहले बॉम्बर बम गिरा चुके हैं
और उनसे लगी आग से लक्ष्य पहले से ही आंशिक रूप से धुँधला हो गया है।
एक पावर प्लांट, निर्माणाधीन सबमरीन और पानी में कम से कम एक यू-बोट को
तबाह किया जा चुका है।
हमने बम गिराए,
कुछ लड़ाकू विमानों ने हमला किया, किसी को चोट नहीं लगी।
और मैंने सोचा, "अरे, यह इतना बुरा भी नहीं है।"
शुरुआती मिशनों में 100वें ने ज़्यादातर तटीय लक्ष्यों पर बमबारी की थी,
जैसे फ़्रांस और नॉर्वे में सबमरीन पेनों और औद्योगिक साइटों पर।
सेंट-नज़ाइरे - ले मान्स - पैरिस लिली - ब्रेमेन - हैम्बर्ग
वायु सेना नाज़ी जर्मनी की युद्ध मशीन को
नष्ट करने की कोशिश कर रही थी।
उन कारख़ानों को जो प्लेन, टैंक बनाते थे।
उन कारख़ानों को जो बॉल बेरिंग बनाते थे।
ब्रिटिश लैंडिंग फ़ील्डों में,
हवाई लड़ाई की ख़बरें फैल गई थीं।
कई फ़ोर्ट्रेस ख़ुद क्षतिग्रस्त हो गए थे।
कुछ क्षतिग्रस्त प्रोपेलर या टूटे हुए लैंडिंग गियर के साथ लौटे थे।
बी-17 भरोसेमंद और सुरक्षित होने और लोगों को
वापस लाने के लिए प्रसिद्ध थे।
आप तीन इंजन खोकर भी वापस लौट सकते थे।
आप टेल पर मौजूद वर्टीकल स्टेबलाइज़र आधा खोकर भी
घर लौट सकते थे।
वह आपको दो इंजनों के बल पर वापस लाता था
और मैंने एक इंजन के बल पर उन्हें लौटते देखा था।
थॉमस जेफ़्री कमांडर, 100वां
17 अगस्त, 1943
डी-डे से दस महीने पहले
ब्रीफ़िंग रूम - अनाधिकृत कार्मिक के लिए प्रवेश निषेध।
उनके अब तक के सबसे बड़े हमले के साथ
एट्थ के लिए सब बदलने वाला था।
श्वाइनफ़र्ट में बॉल बेरिंग प्लांटों और रेगेन्सबर्ग में
मैसरश्मिट कारख़ानों पर दोहरे हमले,
जो जर्मनी में काफ़ी अंदर बेहद संरक्षित लक्ष्य थे।
सौवें को रेगेन्सबर्ग फ़ोर्स में नियुक्त किया गया था।
जब उन्होंने नक़्शे से पर्दा हटाया
और हमने जर्मनी तक जाने वाली वह लाल रेखा देखी,
तो हमने सोचा, "हे भगवान।"
अगर आप देखें, तो जो योजना बनाई गई थी, वह बेहद शानदार थी।
तो...
जनरल कर्टिस लमे कमांडर
...कर्टिस लमे का थर्ड बॉम्बार्डमेंट डिवीज़न
रेगेन्सबर्ग में मैसरश्मिट कारख़ानों पर हमला करके अफ़्रीका की ओर जाता।
और उनके दस मिनट पीछे, फ़र्स्ट बॉम्बार्डमेंट डिवीज़न उड़ान भरता
और वे श्वाइनफ़र्ट में बॉल बेरिंग प्लांटों पर हमला करके
इंग्लैंड लौटते।
तो, जर्मनों को फैसला लेना पड़ता कि वे इन दोनों में से किस दल पर हमले करें।
समस्या थी... सरप्राइज़, वह अगस्त का महीना था और ग्रेट ब्रिटेन में कोहरा छाया था।
डॉ. कॉनरैड सी. क्रेन - एसएसआई वरिष्ठ इतिहासकार, यूएस आर्मी वॉर कॉलेज
उस दिन हम सुबह को निकले।
मैं लालटेन और टॉर्च लेकर गया और विमानों का नेतृत्व करके उन्हें ले गया।
मुझे सबको इकट्ठा करने में दस मिनट की देरी हुई, पर हमने उड़ान भर ली।
कर्टिस लमे ने अपनी बॉम्बार्डमेंट डिवीज़न को ब्रिटेन के कोहरे में
उड़ान भरने के लिए प्रशिक्षित किया था।
दूसरी बॉम्बार्डमेंट डिवीज़न को यह प्रशिक्षण नहीं मिला था।
इसलिए, अचानक, लमे अपने दल को लेकर उड़े और उन्हें विन्यास में ले आए,
और तब तक दूसरी बॉम्बार्डमेंट डिवीज़न ने उड़ान ही नहीं भरी थी।
इसलिए, अंत में, दस मिनट के अंतराल के बजाय, दो घंटे का अंतराल हुआ।
यह ज़ब्त की गई जर्मन फ़िल्म दिखाती है कि चेतावनी मिलने के बाद,
कितनी जल्दी उनके 109 और फ़ॉक-वुल्फ़ 190 तैनात हो गए थे।
उनके पास हमारे एस्कॉर्ट की तुलना में दो से दस गुना ज़्यादा लड़ाकू विमानों को
हमले के लिए चुने गए स्थान पर इकट्ठा करने के लिए काफ़ी समय था।
हमने चैनल पार किया। बेहद ख़ूबसूरत दिन था।
हम डच तट पर पहुँचे
और अचानक उनके लड़ाकू विमानों ने ज़ोरदार हमला किया।
अगले दो घंटों तक हमला जारी रहा।
हमें पहले जो प्रशिक्षण मिला था, उससे हमें लगा था
कि हम जर्मन लड़ाकू विमानों से आगे निकल सकते हैं।
बेशक, हमें पता चला कि यह सच नहीं था।
ज़मीन से भारी हमले हो रहे थे, ढेरों लड़ाकू विमान हमला कर रहे थे।
और मैं टॉप टरेट से मशीन गन की अंधाधुँध गोलीबारी सुन सकता था।
क्लेवेन के विमान को छह गोलियाँ लगी थीं।
उन्होंने हाइड्रॉलिक प्रणाली उड़ा दी थी। उन्होंने एक इंजन भी उड़ा दिया था।
कॉकपिट में आग लगी थी।
क्लेवेन पीछे मुड़ा और उसने रेडियो गनर की ओर देखा,
और रेडियो गनर के पैर नहीं थे।
उसके पैर कट गए थे।
और मुझे अब भी याद है कि एक विमान में
उसके ढांचे के हर छेद से आग निकल रही थी।
मुझे लंबे समय तक वह नज़ारा सपनों में दिखता था।
उस दल का हर एक सदस्य
इसलिए लड़ रहा था ताकि लोकतंत्र और स्वतंत्रता क़ायम हो सके।
पर जब आप युद्ध में होते हैं, जानते हैं आप किसके लिए लड़ रहे होते हैं?
अपने बाएँ और दाएँ मौजूद साथियों के लिए।
आपके ठीक सामने और ठीक पीछे मौजूद साथियों के लिए।
आप उनके लिए लड़ रहे होते हैं।
क्लेवेन कॉकपिट में बैठा था और उसके सह-पायलट ने बार-बार कहा,
"हमें यहाँ से निकलना होगा। चलो निकलने का अलार्म बजा दें।"
क्लेवेन ने कहा, "हमें लक्ष्य तक पहुँचना होगा।
हम बम गिराने का काम पूरा करेंगे।"
लक्ष्य तक पहुँचने से पाँच मिनट पहले, सब रुक गया।
न कोई लड़ाकू विमान, न ज़मीन से हमला, कुछ नहीं।
हम बम गिराने में सफल हुए।
कम ईंधन के ख़तरे के साथ,
रेगेन्सबर्ग दल ऐल्प्स के ऊपर से लड़ते हुए उत्तरी अफ़्रीका पहुँचा,
जबकि श्वाइनफ़र्ट दल को सीधे लुफ़्टवॉफ़ के घमासान हमले का सामना करना पड़ा।
तो इसका मतलब है कि जर्मनों ने उड़ान भरी और लमे के दल पर कहर ढाया,
फिर वे उतरे और श्नैप्स पीया और दोबारा लैस हुए और ईंधन भरा।
और फिर उन्हें श्वाइनफ़र्ट दल पर हमला करने का मौका मिला।
पूरा लुफ़्टवॉफ़ श्वाइनफ़र्ट दल पर टूट पड़ा और बस उन्हें तबाह कर दिया।
दिन के अंत तक उत्तरी अफ़्रीका पहुँचकर,
सौवें बॉम्ब ग्रुप के दल युद्ध से थके हुए थे,
पर ज़िंदा बचकर भाग्यशाली महसूस कर रहे थे।
किसी भी कमांडर को जब अपनी सेना को तब युद्ध में भेजना पड़ता है
जब उनकी संख्या दुश्मन से कम हो
और ऐसे उपकरणों के साथ जो उपयुक्त न हों...
लेफ़्टिनेंट जनरल (रिटायर्ड) इरा इएकर कमांडर, एट्थ एयर फ़ोर्स
...और न्यूनतम प्रशिक्षण के साथ, उन्हें कठिन फैसलों का सामना करना पड़ता है।
यह सैनिकों को मौत की सज़ा देने जैसा है।
मैं सन् 1943 की गर्मियों में इंग्लैंड पहुँचा था
और मुझे 100वें बॉम्ब ग्रुप में भेजा गया था।
रोज़ी रोज़ेन्थॉल दल में
उन सैनिकों के एवज में आया था जिन्हें हम खो चुके थे।
इगन को ख़बर मिली थी कि यह लड़का, रोज़ी, काफ़ी अच्छा पायलट था।
और इसलिए, इगन उसे लेकर गया और बिना रुके उससे अभ्यास करवाया
और कहा, "मैं चाहता हूँ तुम मेरे स्क्वाड्रन में आओ।"
मैं बार में था।
और मैं अपनी रोज़ की स्कॉच पी रहा था और किसी ने मेरा कंधा थपथपाया
और मैं पीछे मुड़ा और पीछे स्क्वाड्रन कमांडर खड़े थे।
उन्होंने कहा, "लकी, बेहतर होगा कि तुम घर जाकर थोड़ा सो लो।
तुम कल उड़ान भरोगे।"
अक्टूबर 1943
डी-डे से आठ महीने पहले
जब आठ अक्टूबर को जर्मनी के ऊपर मौसम साफ़ हुआ,
अमरीकियों ने एयरक्राफ़्ट निर्माण प्लांटों को तबाह करने के लिए अधिकतम प्रयास वाले मिशनों की
एक शृंखला शुरू की।
वायु सैनिकों ने इसे अंत में "ब्लैक वीक" का नाम दिया था।
आठ अक्टूबर को, ब्रेमेन और वेगेसैक पर
हमले के लिए 855 विमान ग्रेट ब्रिटेन से रवाना हुए।
उनमें ढाई मिलियन पाउंड के बम भरे गए थे।
पौने तीन मिलियन गोलियाँ भरी गई थीं।
जैसे ही हम लक्ष्य के पास पहुँचे, मैंने कनखी से देखा,
दो एफ़डब्लू 190 सीधे हमारी तरफ़ आ रहे थे।
उसने बिल्कुल मेरे सामने वाले विमान को मार गिराया
और उसे विन्यास से उड़ा दिया और वे ध्वस्त हो गए।
पूरा दल तबाह हो गया था।
हम गोली खाकर विन्यास से बाहर हो गए थे। हमारे तीसरे इंजन में आग लग गई थी।
क्लेवेन ने आगे बढ़कर
दल का नेतृत्व करने की कोशिश की, पर उसे मार गिराया गया।
क्लेवेन, उसे गोली लगी।
विमान में काफ़ी अफ़रा-तफ़री मची थी।
कॉकपिट में आग लगी थी। उनका कूदना ज़रूरी था।
गेल क्लेवेन को मार गिराया गया।
उस समय 100वें बॉम्ब ग्रुप में काफ़ी निराशा छा गई थी।
और बेशक, सबको लगा कि वह मर गया था।
पहली बार मुझे शक हुआ था कि शायद मैं ज़िंदा वापस नहीं लौटूँगा।
मेरा विमान, रोज़ीज़ रिवेटर्स, बुरी तरह क्षतिग्रस्त हो गया था
और दो इंजन काम नहीं कर रहे थे।
बम गिराने के बाद,
विन्यास में जो बचे थे, मैं उन्हें लेकर वापस लौट आया,
केवल छह विमान।
मेरा मतलब, एक ही दिन में इतने सारे दलों को खोने के बाद, उनके मनोबल की कल्पना कीजिए।
वे बैरक खाली करने की कोशिश करते थे।
जैसे ही कोई विमान मार गिराया जाता था, वे बैरक खाली कर देते थे।
तो, तुम्हें अंदर आकर खाली बैरक दिखाई देती थी।
इगन लंदन में छुट्टी पर था
और उसे ख़बर मिली कि क्लेवेन को मार गिराया गया।
इगन को इतना गुस्सा आया कि वह तुरंत अपनी छुट्टी रद्द करके
बेस लौटा और कहा, "मैं अगले मिशन का नेतृत्व करूँगा।"
मंस्टर पर हमला एक शहर तबाह करने वाला ऑपरेशन था,
जो एट्थ एयर फ़ोर्स के लिए एक नई चीज़ थी।
लक्ष्य था, शहर के केंद्र में रणनीतिक रूप से महत्वपूर्ण रेल यार्ड
और उसके साथ लगा इलाका जो श्रमिकों का आवास था।
नाज़ी अत्याचार के विरुद्ध लड़ाई में, सामान्य इंसान निशाना बने,
जो राइक की युद्ध मशीन का एक अनिवार्य हिस्सा थे।
कमरे में काफ़ी तनाव था।
पहली बार कई सैनिकों ने मिशन पर
सवाल उठाया था।
इगन ने एक भाषण दिया।
इस बार उन्हें क्लेवेन के लिए उड़ान भरनी थी और यह बदले का मिशन था।
मंस्टर
चूँकि हमने कई विमान खो दिए थे, हमारा दल काफ़ी क्षतिग्रस्त था
और हम केवल 13 विमान भेज सके।
जब जर्मन लड़ाकू विमानों के हमले की बात आती थी,
अगर आपका विन्यास ढीला होता था, अगर आपके पास 18 के बजाय 13 एयरक्राफ़्ट होते थे,
तो जर्मन आसान लक्ष्यों पर हमला करते थे।
हम पर तुरंत 200 से ज़्यादा जर्मन लड़ाकू विमानों ने हमला किया।
दो एमई 109 मेरे पीछे से आए और उन्होंने हमारे टेल गनर को मार डाला।
एक गोला फटा और मुझे उसके छर्रे लगे
और मैं फ़र्श पर गिर पड़ा।
यह साफ़ था कि विमान नियंत्रण से बाहर था
और हम गिरने वाले थे।
मुझे याद है कि हम लगभग 21... 22,000 फ़ीट ऊपर थे।
ज़मीन लाखों मील दूर लग रही थी, पर मेरे पास कोई विकल्प नहीं था।
मुझे बाहर कूदना था और मैं कूद गया।
हम फ़्लाइट लाइन पर गए और इंतज़ार करते रहे।
आख़िरकार, हमारा एक विमान लौटा।
सौवें का केवल एक विमान लौटा था।
उस विमान को उड़ाने वाला रोज़ेन्थॉल था।
तो, उसने काफ़ी युद्ध देखा है।
हम ऑफ़िसर्स क्लब लौटे।
वहाँ एक अजीब सा सन्नाटा था।
वहाँ कुछ ही लोग थे जो मिशन पर नहीं गए थे
और कोई हमसे बात करने नहीं आया।
सबने हमें अकेला छोड़ दिया था।
वह एक अजीब एहसास था।
बेशक हमें उन लोगों को खोने का दुःख महसूस हुआ था जो मार गिराए गए थे।
मैंने ख़ासकर अपने सबसे अच्छे दोस्त को मंस्टर मिशन में खो दिया था।
जब बकी इगन और क्लेवेन मार गिराए गए,
तो सबके मनोबल पर गहरा प्रभाव पड़ा
क्योंकि हर किसी ने बस यह मान लिया था कि वे अजेय हैं।
उस समय तक, मंस्टर मिशन सबसे बड़ी हवाई लड़ाई थी।
वह बस एक हमला नहीं था, बल्कि दो बड़ी
और जानलेवा वायु सेनाओं के बीच एक ज़बरदस्त संघर्ष था।
सौवां मंस्टर से चार महीने पहले 140 फ़्लाइंग ऑफ़िसरों के साथ
इंग्लैंड पहुँचा था।
मंस्टर के बाद, उनमें से केवल तीन अब भी उड़ान भरने और लड़ने में सक्षम थे।
इस तरह के रिकॉर्ड की ख़बरें फैलीं
और लोग हमारे लिए चिंतित हो गए।
वे हमें द ब्लडी हंड्रेड्थ बुलाने लगे।
जब आप एक वायु सैनिक होते हैं और उड़ान भरते हैं,
तो आप चार घंटे के शुद्ध आतंक से गुज़रते हैं।
फिर अचानक लौटकर, आप साइकिल पर सवार होकर स्थानीय पब में जाते हैं,
बियर पीते हैं, स्थानीय लड़की के साथ डेट पर जाते हैं और बेस वापस लौटते हैं,
बढ़िया और शांत बैठते हैं।
फिर, अगले दिन, आप उठते हैं और दोबारा उसी आतंक से गुज़रते हैं।
इसके परिणाम स्वरूप, कुछ मामलों में, कुछ सैनिक दबाव के कारण मानसिक संतुलन खो देते थे।
ब्लैक वीक के बाद,
एट्थ में सैनिकों का मनोबल बेहद गिर गया था
और कमांडर दलों द्वारा विद्रोह को लेकर चिंतित थे।
फ़्लाइट सर्जनों और वायु सेना के मनोचिकित्सकों से
सैनिकों के असामान्य बर्ताव की चिंताजनक रिपोर्टें आ रही थीं
चूँकि युद्ध ने उनके आत्म-नियंत्रण के आधार को बुरी तरह हिलाकर रख दिया था।
मैंने ऐसे दृश्य देखे हैं
जिनमें वे विमान से बाहर निकलने के लिए भी पर्याप्त नियंत्रण में नहीं थे।
वे ऐसे सैनिक थे जो उसकी कग़ार पर थे
जिसे हम युद्ध की थकान का शिकार कहते थे।
हमें पता चला है कि इनमें से कई विक्षिप्त प्रतिक्रियाओं वाले लोग
जल्दी से ठीक हो सकते हैं
जब उन्हें युद्ध की स्थिति से अस्थायी रूप से दूर रखा जाता है।
मूल रूप से, हमें इस रोग निवृत्ति के लिए मरीज़ की ख़ुद की
स्वास्थ्य लाभ शक्तियों पर निर्भर होना होगा।
पर अस्पताल के माहौल से दूर ही इन शक्तियों का अच्छी तरह इस्तेमाल किया जा सकता है।
फ़्लैक हाउस ऑक्सफ़ोर्ड, इंग्लैंड
हम उन्हें कुछ दिनों के लिए युद्ध के माहौल से निकालकर
रेस्ट होम में भेजने की कोशिश करते थे।
हम उसे फ़्लैक हाउस बुलाते थे।
अक्सर, यह कारगर होता था, कभी-कभी कारगर नहीं होता था।
यह एक ऐसी समस्या थी जिससे हर कमांडर को निपटना पड़ता था
क्योंकि कुछ लोग ऐसे होते हैं जिनकी रासायनिक और मानसिक बनावट,
ऐसी होती है कि वे बस ऐसी चीज़ें सह नहीं पाते हैं।
हमें तुरंत उन लोगों को दल और बेस से
दूर करना था
क्योंकि इस तरह का रवैया संक्रामक था
और हम उन बाकी सैनिकों के मनोबल पर इसका असर पड़ने नहीं दे सकते थे
जो रोज़ाना उड़ान भर रहे थे और अपने कर्तव्यों का पालन करना जारी रख रहे थे।
आप तर्क दे सकते हैं कि न केवल मित्र देशों की वायु सेना को
जर्मनी और यूरोप पर हवाई वर्चस्व हासिल नहीं था,
बल्कि आप यह भी तर्क दे सकते हैं कि वे हवाई युद्ध हार रहे थे।
हम हर समय सटीक बमबारी नहीं करते थे।
हम अच्छे, साफ़ दिनों में भी, इच्छित लक्ष्य से
कई मील दूर तक बम गिरा देते थे।
वे सटीक निशाना नहीं लगा पा रहे थे
और वे ख़ुद ही जर्मन लड़ाकू विमानों का
आसान निशाना बन रहे थे। तो सेना का संहार हो रहा था।
रैन्डल हैन्सन लेखक, "फ़ायर एंड फ़्युरी"
इस ढेर के प्रत्येक कुछ घन फ़ीट में एक विमान है,
अमरीकी श्रम के 22,000 घंटे हैं।
इसके हर गज का मतलब है कि दस अमरीकी सैनिक मारे गए या पकड़े गए।
शायद सबसे भयानक चीज़ जिसकी कोई उम्मीद कर सकता था, वह थी मार गिराया जाना।
नाज़ी अधिकृत फ़्रांस
हमें हमेशा से पता था कि यह संभव है।
जवान होने और यह सोचने के कारण कि हम अमर हैं,
हमें हमेशा से लगता था कि वे बाकी सभी को चाहे पकड़ लें,
पर हमें पकड़ नहीं पाएँगे।
कैप्टन एफ़. डी. मर्फ़ी युद्ध के दौरान लापता
मुझे पता था कि मेरी माँ मुझे लेकर कितनी चिंतित थीं
और मुझे पता था कि उन्हें वॉर डिपार्टमेंट से
युद्ध के दौरान लापता वाला टेलीग्राम मिलेगा
और उन्हें पता नहीं होगा कि मेरे साथ क्या हुआ।
वायु सैनिकों को पैराशूट दिए गए थे, पर उन्हें इस्तेमाल करने का प्रशिक्षण नहीं दिया गया था
और उन्हें भागने और बचने की रणनीति का बहुत कम प्रशिक्षण दिया गया था।
और न ही उन्हें ठीक से चेतावनी दी गई थी जब बमबारी किए जाने वाले शहरों में
नागरिकों ने बढ़ती संख्या में मार गिराए गए वायुसैनिकों पर हमला करना शुरू कर दिया था।
क्लेवेन, वह मार गिराया गया
और वह देख सकता था कि उसके आस-पास किसान इकट्ठा हो रहे थे।
अगले ही पल,
एक किसान ने उसके सीने में लगभग तीन मिलीमीटर अंदर तक पाँचा घुसा दिया था
और उसे पूरा अंदर घुसा देना चाहता था।
कुछ स्थानीय लुफ़्टवॉफ़ पुलिस कर्मी वहाँ आ गए।
मुझे एक जर्मन एयर फ़ोर्स एयरफ़ील्ड ले जाया गया
जहाँ उस दिन पकड़े गए
सारे अमरीकी वायु सैनिकों को इकट्ठा किया जा रहा था।
डुलाग लुफ़्ट फ़्रैंकफ़र्ट, जर्मनी
एक आदमी ने मेरा साक्षात्कार लिया
और उसने मुझे मेरी पदोन्नति के लिए बधाई दी।
मुझे बस लगभग तीन दिन पहले फ़र्स्ट लेफ़्टिनेंट बनाया गया था।
मैं दंग रह गया था।
और उसने मुझे एक सात-बटा-12 सेंटीमीटर का कार्ड दिया
और उस पर मेरा नाम और जन्म की तारीख़, मेरे माता-पिता का नाम और मेरा पता लिखा था।
लॉरेंस वुल्फ़ बॉक्स 54 पैलोस वेर्डस एस्टेट्स
अमरीका में जर्मन जासूस थे
जो उन्हें हमारे शहर के अख़बार भेजते थे।
तो, वे हमें शांत महसूस करवाते थे
ताकि आपको ऐसा लगे कि आप बातचीत कर रहे हैं
और उन्हें हमारे बारे में सब पता था।
पूछताछ की यह चतुर तकनीक
कभी-कभी बेख़बर वायुसैनिकों से ऐसी जानकारी निकलवाने में कारगर होती थी
जिसे वे महत्वहीन मानते थे,
पर होशियार पूछताछकर्ता के लिए मूल्यवान थी।
अगली सुबह, उन्होंने हमें एक ट्रेन के डब्बे में डाला।
उस डब्बे में हम 30 या 40 लोग थे।
हम में से किसी को पता नहीं था क्या होने वाला था।
स्टालग लुफ़्ट III सगान, जर्मनी
मुझे याद है कि मैं गेट से गुज़र रहा था
और वहाँ बड़े-बड़े लकड़ी के खंभे थे
और चारों तरफ़ कंटीले तार लगे थे
और सभी कोनों पर गार्ड टावर थे।
और बड़ी बाड़ के बाद लगभग 10 या 12 फ़ुट की जगह थी
और फिर एक छोटी बाड़ थी।
हमसे कहा गया था कि छोटी बाड़ के पार न जाएँ, वरना गोली मार दी जाएगी।
वहाँ जो अमरीकी युद्ध बंदी थे,
उनमें से कई 100वें बॉम्ब ग्रुप के सदस्य थे
जिन्हें मुझसे पहले मार गिराया गया था।
जैसे ही उन्होंने हमें अंदर आते देखा, तो वे...
उनमें से कुछ हँसे और उन्होंने कहा, "अरे, हम तुम्हारी राह देख रहे थे।
आख़िरकार तुम यहाँ आ गए।"
इगन, जॉन सी. क्लेवेन, गेल डब्लू.
क्लेवेन और इगन एक-दूसरे से कुछ ही दिनों के अंतर पर स्टालग लुफ़्ट III पहुँचे।
क्लेवेन तुरंत घायल इगन के साथ मज़ाक करने लगा
और जल्द ही, दोनों दोबारा रूममेट बन गए
और उन्होंने तुरंत कैंप के अंदर नेतृत्व की भूमिकाएँ ले लीं।
हम साथ रहते थे, साथ खाना पकाते थे,
अपने कपड़े साथ धोते थे, साथ नहाते थे।
अगर क़िस्मत अच्छी होती थी, तो शायद हफ़्ते में एक बार नहाते थे।
स्टालग लुफ़्ट कैंपों के अंदर ज़िंदगी
बेहद, बेहद अनुशासित थी।
उनके दिमाग़ को व्यस्त रखने, अनुशासन बनाए रखने
और मूल रूप से सबको ज़िंदा रखने के लिए सब कुछ सैन्य तरीके से किया गया था।
तेहरान, ईरान
नवंबर 1943
नवंबर 1943 के अंत में तेहरान सम्मेलन की
एक गुप्त बैठक में,
रूज़वेल्ट, चर्चिल और स्टालिन नाज़ी जर्मनी के विरुद्ध एक और मोर्चे से हमला करने पर सहमत हुए
जिसका नियोजन और निष्पादन मूल रूप से अमरीकी और ब्रिटिश करते।
यूटा तट - ओमाहा तट गोल्ड तट
जूनो तट - सोर्ड तट - नॉर्मैंडी
नॉर्मंडी और फ़्रांस में पाँच समुद्र तटों पर
"ओवरलॉर्ड" कोड-नाम वाला
एक बड़ा जल, थल एवं हवाई हमला होना था, जो इतिहास का सबसे बड़ा हमला होता।
वह मई 1944 में होना था, बस छह महीने बाद।
जनरल आइज़नहावर को लंदन बुलाया गया।
उन्होंने कहा कि हम तब तक समुद्री बेड़ा नहीं भेज सकते जब तक आप लुफ़्टवॉफ़ को तबाह नहीं करते हैं।
मिशन बोर्ड बैटल आर्डर
अब हमारा वही मिशन था।
हम अवगत थे कि जब तक हवाई वर्चस्व हासिल नहीं होता है,
ज़मीन से हमला नहीं हो सकता।
अंतिम लक्ष्य इतने सारे लड़ाकू विमानों को मार गिराना था
कि जर्मन अब हवाई बचाव न कर सकें।
लड़ाकू कार्रवाई के कारण, हमें बहुत ज़्यादा नुकसान हो रहा था।
जनरल (रिटायर्ड) जेम्स डूलिटल की आवाज़
कमांडर, एट्थ एयर फ़ोर्स, 1944-1945
और इसलिए, अमरीका में ज़्यादा से ज़्यादा लड़ाकू विमान बनाने की प्रक्रिया शुरू हुई।
सन् 1943 के अंत में, इंग्लैंड में एक फ़ाइटर एयरक्राफ़्ट पहुँचा
और यह वह फ़ाइटर प्लेन था जिसका एट्थ एयर फ़ोर्स इंतज़ार कर रहा था।
वह पी-51 मस्टैंग था।
प्रोबॉसिस
मस्टैंग। पी-51।
दुनिया की सबसे लंबी रेंज वाला लड़ाकू विमान।
तेज़, तेज़ी से चढ़ने, तुरंत गोता लगाने, तुरंत मुड़ने वाला।
जब पी-51 आए,
उनमें हमारे साथ लक्ष्य तक जाकर वापस आने की क्षमता थी।
और उन्होंने पी-47 को भी बेहतर बनाया
और उन पर विंग टैंक लगाए ताकि वे हमारे साथ उड़ सकें।
जब हम एम्डेन गए और मैंने वे ख़ूबसूरत पी-51 देखे,
तो शायद पहली बार मैंने सोचा, "मैं सफल हो जाऊँगा।"
मुख्य मिशन
बॉम्बरों की रक्षा करना और उन्हें सुरक्षित वापस लाना नहीं था।
वह था, हवा में और ज़मीन पर लुफ़्टवॉफ़ पर हमला करना।
बीस फ़रवरी, रविवार सुबह को...
20 फ़रवरी, 1944 डी-डे से चार महीने पहले
...हमने अमेरिकन स्ट्रेटेजिक एयर फ़ोर्सेज़ के
इतिहास के उस समय तक के सबसे भारी हमले की तैयारी की थी।
यह आक्रमण की भूमिका थी।
उन्होंने लगातार हर रोज़ हमलों की योजना बनाई।
यह पूरे युद्ध का फैसला करने वाला था।
दिन-ब-दिन, महीने-दर-महीने,
मस्टैंग, थंडरबोल्ट बनाम एमई 109 और एफ़डब्लू 190।
हमारे लड़ाकू विमान लगातार हमला करते रहे।
हमारी जीत की दर बढ़कर चार-बटा-एक हो गई।
जनवरी और मई 1944 के बीच पश्चिमी मोर्चे पर
जर्मन पायलटों की हताहत दर 99 प्रतिशत थी।
मेरा मतलब, उनका बस निर्दयता से ख़ात्मा हो रहा था।
मस्टैंग के युद्ध में शामिल होने के बाद ही
अमरीका और इंग्लैंड ने जर्मनी के विरुद्ध हवाई वर्चस्व हासिल किया।
अगर उन्हें दुश्मन के सबसे महत्वपूर्ण इलाक़े में जाना था,
और सुनिश्चित करना था कि लुफ़्टवॉफ़ हवा में उड़ान भरें, तो बर्लिन सही निशाना था।
डॉ. टामी डेविस बिडल लेखिका
जब उन्हें ब्यौरा दिया गया और पर्दा हटाया गया
और वह टेप बर्लिन तक जाती दिखी,
तो पहले बस सन्नाटा छा गया और फिर सब चिल्ला उठे।
आप सुन नहीं सकते कि वहाँ आपसे पाँच मील नीचे
क्या हो रहा है,
पर मार्शलिंग यार्ड और रासायनिक टैंक, जहाज़ और गोदाम,
अतिरिक्त इंजन और बॉल बेरिंग कारख़ाने पिघलकर चूर हो रहे हैं।
यह बर्लिन पर बमबारी की अमरीका की पहली कोशिश थी।
यह एट्थ का अब तक का सबसे कठिन लक्ष्य था,
पर यह हमला करना ज़रूरी था।
मैं यह कह सकता हूँ कि अगर मैं जर्मनी में होता
और मैंने रोज़ाना बॉम्बरों के झुंड को आकर बम गिराते देखा होता,
तो इसका मेरे मनोबल पर बेहद बुरा असर पड़ता।
पक्का इसका नागरिकों और सेना, दोनों के मनोबल पर बेहद बुरा प्रभाव पड़ा होगा।
स्टालग लुफ़्ट III
युद्ध बंदी होने की सबसे बुरी चीज़ों में से एक यह है
कि आपको पता नहीं होता है कि आप कब तक कैद में रहेंगे।
ऐसा नहीं है कि आपको कोई निश्चित सज़ा दी गई है।
आप तब तक वहाँ रहेंगे जब तक आप भाग नहीं जाते या यह सब ख़त्म नहीं हो जाता।
मैंने सुरंग खोदना ज़रूर शुरू किया था।
उनके पास एक पुराना टॉयलेट था जिसका फ़र्श टाइल वाला था
और मैंने सोचा चलो देखें यहाँ कुछ कर सकते हैं या नहीं।
और मेरा लक्ष्य था उन टाइलों को खोलें
और फिर हम खोदना शुरू कर सकते थे।
गार्ड को लगभग तुरंत इसका पता चल गया।
टनल हैरी
हमारे बिल्कुल बग़ल वाले अहाते से
कुछ 76 ब्रिटिश कैदी सुरंग खोदकर निकल भागे।
वह द ग्रेट एस्केप के रूप में जाना गया।
दो को छोड़कर बाकी सभी दोबारा पकड़े गए और जर्मनों ने उनमें से 50 को मौत की सज़ा दी।
जर्मनों के साथ हमारे जो भी थोड़े-बहुत अच्छे संबंध थे,
उसके बाद वे पूरी तरह ख़त्म हो गए।
एक दिन मुझे एक फ़ोन आया और उन्होंने कहा,
"जनरल लमे आपसे बात करना चाहेंगे।"
उन्होंने कहा, "जेफ़्री, मुझे 95वें बॉम्ब ग्रुप
और 100वें बॉम्ब ग्रुप के लिए एक ग्रुप कमांडर चाहिए।
तुम दोनों में से एक चुन सकते हो।"
मुख्यालय 95वां बॉम्ब ग्रुप एच
मूल रूप से 95वां कोई ग़लती नहीं कर सकता था।
उन्होंने काफ़ी कम विमान खोए थे।
उनकी बमबारी का रिकॉर्ड अच्छा था और मैंने सोचा कि मैं 95वें के मुक़ाबले 100वें के लिए
ज़्यादा बेहतर काम कर सकता हूँ।
इसलिए, मैंने उन्हें वापस फ़ोन किया और कहा उनकी अनुमति से,
मैं 100वें बॉम्ब ग्रुप का ग्रुप कमांडर बनूँगा।
और मैंने उनसे पूछा, "आप क्या चाहते हैं, मैं कब रिपोर्ट करूँ?"
और उन्होंने कहा, "आज दोपहर को।"
मेरी पहली कार्रवाई जनरल लमे से यह पूछना था कि क्या वे 100वें को दो दिनों के लिए
मिशन से दूर रखेंगे और उन्होंने इसकी अनुमति दे दी।
और अगले दो दिनों तक,
सुबह को चार घंटे और दोपहर को चार घंटे,
हमने 100वें बॉम्ब ग्रुप के हर विमान को विन्यास में उड़ाया।
टॉम जेफ़्री, वह फुर्तीले, करिश्माई और जानकार थे,
न केवल एयरक्राफ़्ट के मामले में, बल्कि युद्ध में विमान संचालन के मामले में भी।
मैंने नेतृत्व वाले विमान में लोग बिठाए थे
जो विन्यास की फ़ोटो ले रहे थे
ताकि हम पहचान कर सकें कि कौन अच्छी तरह उड़ा रहा था और कौन नहीं।
और फिर मैंने एक पुराना विमान लेकर बार-बार विन्यास का
चक्कर लगाया और उन्हें सही स्थिति में लाने की कोशिश की।
कमांडिंग ऑफ़िसर हमारे विन्यासों को
पास-पास रखने को लेकर बेहद सख़्त थे।
हमें लगता था कि हम पास थे और वे और पास रखने को कहते थे।
दो दिन ख़त्म होने तक,
सौवां अब तक के सबसे बेहतरीन विन्यास में उड़ रहा था।
जेफ़्री के आने के बाद ही हम एक बेहतरीन दल बने।
शायद पूरी वायु सेना का सबसे बेहतरीन दल।
एट्थ एयर फ़ोर्स के बॉम्बर दल के सदस्य को 25 मिशनों का दौरा करना होता था।
पच्चीस मिशन पूरे होने के बाद,
उन्हें वापस अमरीका भेज दिया जाता था।
पच्चीस मिशन पूरे करने के बाद, मुझे बताया गया कि मैं वहीं रुककर
एक स्क्वाड्रन की कमान स्वीकार कर सकता हूँ या वापस अमरीका लौट सकता हूँ।
मैंने फैसला किया कि मैं बेहद क़िस्मतवाला था
कि मैं ज़िंदा बच गया और अब मुझे ज़्यादा जोखिम नहीं उठाना चाहिए।
इसलिए, मैंने वापसी का चुनाव किया।
रोज़ी रोज़ेन्थॉल ने 8 अक्टूबर, 1944 को
बर्लिन के ऊपर हमले के साथ अपने 25 मिशन पूरे किए।
दल ने मुझसे अनुरोध किया कि जब हम लौटें तो नीचे उड़ान भरूँ।
मैं बेहद रूढ़िवादी पायलट था और मैंने कहा, "नहीं।"
पर लौटते समय, मैंने कहा, "क्या फ़र्क पड़ता है।"
और मैं सीधे टावर की ओर बढ़ा और सभी कूदकर डेक पर लेट गए
और मैंने मैदान में तीन या चार बार काफ़ी नीचे उड़ान भरी और फिर विमान उतारा।
और फिर किसी ने मेरे पास आकर कहा,
"रोज़ी, तुम्हें पता है कि जनरल हग्लिन वहाँ मौजूद थे?
और वे अचानक डेक पर कूदकर लेटे और उनके... उनके कपड़े ख़राब हो गए।"
और फिर जनरल हग्लिन डीब्रीफ़िंग रूम में आए।
उन्होंने मेरे पास आकर मेरा हाथ पकड़ा
और कहा, "तुमने बहुत बढ़िया उड़ान भरी, रोज़ी।"
सबको पता था कि डी-डे काफ़ी निकट था
और राइक को ख़त्म करना रोज़ी का बहुत बड़ा लक्ष्य था।
वहाँ से जाने का मतलब था ब्रह्मांड के केंद्र छोड़ना।
और तभी मैंने उड़ान भरना जारी रखने का फैसला लिया
और अंत में, मुझे स्क्वाड्रन कमांडर बनाया गया।
आज, 650 अमरीकी फ़्लाइंग फ़ोर्ट्रेसों ने
तट पर जर्मन रक्षापंक्ति को गंभीर क्षति पहुँचाई।
मैं किसी लक्ष्य पर बम गिराने फ़्रांस गया था।
और जब मैं लौटा, तो विमान से उतरते ही
मुझे बताया गया कि मुझे उस शाम को जनरल लमे के मुख्यालय में रिपोर्ट करना है।
जनरल लमे अंदर आए और उन्होंने घोषणा की कि मित्र देशों की सेना
अगली सुबह नॉर्मैंडी के तटों पर उतरेगी।
पर उन्होंने कहा कि ताकि तुम इस स्थिति के
महत्व कोअच्छी तरह समझो,
यह सुनिश्चित करने के लिए कि ये सैनिक तट पर पहुँचें,
एट्थ एयर फ़ोर्स अपनी सूची में मौजूद प्रत्येक विमान को सक्रीय करेगी।
मुझे याद है कि मैं ब्रीफ़िंग में आया
और जब उन्होंने नक़्शे से पर्दा हटाया, तो वाहवाही होने लगी।
मैंने कभी दलों को ऐसे वाहवाही करते नहीं सुना था।
आख़िरकार, डी-डे आ गया था।
6 जून, 1944
डी-डे
एलाइड एक्सपेडिशनरी फ़ोर्स के
सैनिकों, नाविकों और वायुसैनिकों,
आप उस महान धर्मयुद्ध की शुरुआत करने वाले हैं...
जनरल ड्वाइट डी. आइज़नहावर सुप्रीम एलाइड कमांडर की आवाज़
...जिसके लिए हमने इन कई महीनों से कोशिश की है।
पूरी दुनिया की नज़रें आप पर हैं।
आपका काम आसान नहीं होगा।
आपका दुश्मन अच्छी तरह से प्रशिक्षित और लैस है और युद्ध में अभ्यस्त है।
वह बेरहमी से लड़ेगा।
मुझे आपके साहस, कर्तव्यपरायणता और युद्ध कौशल पर पूरा भरोसा है।
हमें पूर्ण विजय चाहिए।
जब हम चैनल के ऊपर से उड़ रहे थे,
हमने नीचे देखा और वहाँ हज़ारों जहाज़ों का बेड़ा दिखा।
वह इतना रोमांचक था कि दल का एक सदस्य प्रार्थना करने लगा और हम सभी उसके साथ शामिल हो गए।
मैं न्यूयॉर्क में एनबीसी न्यूज़रूम से रॉबर्ट सेंट जॉन बोल रहा हूँ।
विश्व इतिहास में यह एक महत्वपूर्ण पल है।
जनरल ड्वाइट आइज़नहावर के सैनिक अपनी लैंडिंग नावों से उतरकर
समुद्र तटों से लड़ते हुए नाज़ी यूरोप के इलाक़े में घुस रहे हैं।
वे लड़ाकू विमानों की विशाल आड़ के नीचे
दुश्मन पर हमला करने के लिए समुद्र से निकलकर आगे बढ़ रहे हैं।
हवा से निरंतर हमले जारी रहे।
ज़मीनी बलों के सामरिक समर्थन में हमारे वायुसैनिकों ने उस दिन बिल्कुल आराम नहीं किया।
एक मिशन से लौटकर, वे ईंधन भरकर, बम लादकर और गोलियों की बेल्ट लेकर
बार-बार दूसरे मिशन के लिए निकले।
जब हमने नॉर्मंडी पर आक्रमण किया, तो लुफ़्टवॉफ़ द्वारा शायद ही
कोई हवाई विरोध किया गया था।
एयर फ़ोर्स ने सच में
इंग्लिश चैनल के पार आक्रमण का मार्ग प्रशस्त किया।
जर्मनी को अब दो मोर्चों पर लड़ना था,
पश्चिम में एंग्लो-अमरीकी सहयोगियों और पूर्व में रूसियों के विरुद्ध।
इंग्लैंड - फ़्रांस - जर्मनी रूसी मोर्चा
अगस्त 1944 में, रेड आर्मी को मडानेक मिला,
जो लुबलिन, पोलैंड के पास एक उजड़ा हुआ नाज़ी कंसंट्रेशन और संहार कैंप था
और यूरोप के यहूदियों को ख़त्म करने के हिटलर के कार्यक्रम का निर्विवाद सबूत था।
नाज़ी सामूहिक हत्या कैंप में ख़ुलासा हुआ
हमारी सेनाएँ नाज़ी सैनिकों को
आक्रामक रूप से मात दे रही हैं जिन्हें पीछे हटने के बजाय मरने का आदेश दिया गया है।
स्टालग लुफ़्ट III सगान, जर्मनी
पर, उन्हें मरना या पीछे हटना ही होगा, क्योंकि एलाइड कमांड
पूरी शक्ति के साथ आक्रमण कर रहा है।
आर्मी कैंप में गुप्त रेडियो थे...
विलियम "बिल" काउच बॉम्बार्डियर, 100वां बॉम्ब ग्रुप
...और हमें लगभग वह सब पता था जो बीबीसी को पता था।
जब जून 1944 में आक्रमण शुरू हुआ,
हमें पता चल गया था कि हम वहाँ हमेशा के लिए नहीं रहने वाले।
मार गिराए गए वायु सैनिकों को अब भी स्टालग लुफ़्ट III में भारी संख्या में लाया जा रहा था।
उनमें सेकंड लेफ़्टिनेंट,
एलेग्जेंडर जेफ़रसन और रिचर्ड मेकन सहित कई अश्वेत पायलट शामिल थे
जो प्रसिद्ध 332वें फ़ाइटर ग्रुप, रेड टेल्स के साथ थे।
टस्किगी पायलट अपने विमानों की टेल को गहरे लाल रंग से रंगते थे।
भले ही लोगों को यह पता नहीं था कि इन विमानों को अश्वेत पायलट उड़ा रहे थे...
डॉ. मैथ्यू एफ़. डेल्मॉन्ट लेखक
...वे पहचानते थे कि वे रेड टेल्स थे।
हमें दुश्मन से टकराने की कोई चिंता नहीं थी
क्योंकि हम जानते थे कि हम उनसे बेहतर पायलट थे
और मैं "तैयार, निशाना लगाओ, दागो।"
रिचर्ड मेकन पायलट, 332वां फ़ाइटर ग्रुप
ये साहसी अश्वेत पायलट युद्ध के प्रयासों में
योगदान देने का इंतज़ार कर रहे थे और उन्होंने ख़ुद को शानदार ढंग से प्रदर्शित किया।
एयर फ़ोर्स में और ख़ासकर उन बॉम्बर दलों के बीच
जो इन लंबे और ख़तरनाक मिशनों पर जा रहे थे, उन्होंने कहा कि उन्होंने युद्ध में
जिन अन्य स्क्वाड्रनों के साथ उड़ान भरी थी, उनकी तुलना में वे रेड टेल्स की ज़्यादा सराहना करते हैं।
जे. टॉड मोये लेखक, "फ़्रीडम फ़्लायर्स"
मेकन और जेफ़रसन को अमरीका और इटली के
एयर फ़ोर्स बेसों में नस्ल के अंतर के कारण अलग रखा गया था
और वे यह देखकर हैरान थे
कि स्टालग लुफ़्ट III की बैरक में सबको साथ रखा जा रहा था।
वहाँ लगभग 150 आदमी थे
जो इस कैंप में आए थे और हमें पंक्ति में खड़ा किया गया।
आख़िरकार, पंक्ति के पीछे से यह ऊँचा-लंबा कन्टकी का देहाती आया...
एलेग्जेंडर जेफ़रसन पायलट, 332वां फ़ाइटर ग्रुप
...और वह वापस गया और उसने कहा, "अरे, इस लड़के को मैं रखूँगा।"
कर्नल आए और उन्होंने कहा, "लेफ़्टिनेंट, तुम उनके साथ जाओ।"
"जी, सर।"
जर्मन मुझे एक कमरे में ले गए
और मुझे दिखाया कि मैं कहाँ सोऊँगा, ऊपर तीसरे बिस्तर पर।
मुझे एहसास नहीं हुआ था कि मैं कितनी बुरी तरह घायल था।
मेरी कमर से नीचे का हिस्सा लकवाग्रस्त हो गया था।
तो, जब उन्होंने देखा कि मैं हिल नहीं सकता हूँ,
जर्मनों ने उन्हें बताने की कोशिश की
कि कौन अपना नीचे का बिस्तर इस आदमी को देगा।
कोई नहीं हिला।
और आख़िरकार, टेक्सास के आदमी ने कहा, "वह मेरा बिस्तर ले सकता है, मैं ऊपर सो जाऊँगा।"
वह और मैं सबसे अच्छे दोस्त बन गए।
कैदियों के कैंप में ज़िंदा रहने के लिए इन लोगों को एक साथ होना पड़ा था।
उन्होंने हर तरह के नस्लीय रवैए, नस्लीय दुश्मनी को भुला दिया या कम से कम घटा दिया
क्योंकि उन्हें उस स्थिति में ज़िंदा रहने के लिए एक-दूसरे के उत्साह को बनाए रखने के लिए
मिलकर काम करना था।
एयर फ़ोर्स के अंतिम अभियानों में से एक था, जर्मन सिंथेटिक तेल संयंत्रों पर बमबारी करके
राइक को ईंधन से वंचित करना।
मित्र देशों को जेट उत्पादन संयंत्रों को ऊर्जा देने वाले कोयले के परिवहन और भंडारण सुविधाओं पर भी
हमला करने की ज़रूरत थी।
इस हवाई नाकाबंदी ने राइक की युद्ध मशीन को अपाहिज बना दिया
और जर्मन सेना को अंतिम युद्ध में
पर्याप्त हवाई सुरक्षा नहीं मिली।
हम रात के एक या दो बजे तक ऑफ़िसर्स क्लब में थे।
अचानक हमने यह घोषणा सुनी :
"आज सुबह मिशन के लिए तैयार रहना।"
हमने 2,000 भारी बॉम्बर भेजे।
क्षितिज तक केवल चार इंजन वाले बॉम्बर दिखाई दे रहे थे।
द्वितीय विश्व युद्ध में मर्सबर्ग के पास
लेऊना नामक एक जगह में
एक संयंत्र को उड़ाने के लिए 6,000 बॉम्बरों को 40 मिशनों पर जाना पड़ा था।
हमारे दल ने बर्लिन पर सबसे बड़े हमलों में से एक का नेतृत्व किया।
वह बेहद ख़ूबसूरत दिन था।
सूरज चमक रहा था, एक भी बादल नहीं था।
जैसे ही हम लक्ष्य के क़रीब पहुँचे, विमान को गोली लगी,
पर हमने आगे बढ़ना जारी रखा और लक्ष्य को उड़ा दिया,
यह जानते हुए भी कि हम बेस तक लौट नहीं सकेंगे।
विमान धुएँ से भर गया था और आग लग गई थी और मुझे पता था कि मुझे कूदना होगा।
और जब मैं कूदा, मुझे लगा कि मैं स्वर्ग में था।
और अचानक, मैं ज़मीन पर गिरा और मैंने ऊपर देखा,
और मैंने तीन सैनिकों को मेरी तरफ़ बंदूक लेकर आते देखा।
उनमें से एक सैनिक ने अपनी बंदूक उठाई और मुझ पर हमला करने वाला था,
और मैंने देखा कि उसके हैट पर रेड आर्मी का निशान था।
और मैं चिल्लाया, अमरीकी, रूज़वेल्ट,
स्टालिन, चर्चिल, पेप्सी-कोला,
कोका-कोला, अह, लकी स्ट्राइक।
बर्लिन पर वह हमला रोज़ी का 52वां और आख़िरी मिशन था।
सौवें में किसी भी पायलट द्वारा किए गए सबसे ज़्यादा मिशन।
एक रूसी अस्पताल में स्वस्थ होने के बाद,
रोज़ी वापस थॉर्प ऐबट्स पहुँचे,
जहाँ उन्होंने डेढ़ साल पहले अपने पहले मिशन के लिए उड़ान भरी थी।
रूसी बेहद क़रीब आ चुके थे।
हम दूर से तोपों की
और युद्ध की अन्य आवाज़ें सुन सकते थे।
हिटलर उलझन में था :
क्या हम कैदियों को कैंप से लेकर चलें या उन्हें मार डालें?
मैरीलीन जैफ़र्स वॉल्टन - लेखिका "फ़्रॉम इंटेरोगेशन टू लिबरेशन"
वह एक वास्तविक संभावना थी।
और अचानक, एक रात को,
जर्मनों ने हमारे एक वरिष्ठ अमरीकी ऑफ़िसर को बताया
कि हमें तुरंत वहाँ से निकाला जाएगा
और हम एक घंटे के अंदर पैदल कैंप से निकलेंगे।
उन्होंने बस कहा, हम तुम्हें तुम्हारी सुरक्षा के लिए स्थानांतरित कर रहे हैं।
उन्होंने बस इतना ही कहा, पर हमें सच्चाई पता थी।
वायु सैनिकों को कोई अंदाज़ा नहीं था कि वे कहाँ जा रहे थे।
उन्हें डर था कि हिटलर अमरीकी वायु सैनिकों को ले जाकर
इंसानी ढाल के रूप में उनका इस्तेमाल करेगा।
और वह 100 सालों में सबसे बदतर यूरोपीय सर्दी थी।
वहाँ काफ़ी ठंड थी।
बर्फ़ लगभग घुटनों तक गहरी थी
और वे पूरी रात हमें बस थोड़ी-थोड़ी देर के लिए रुकवाकर अगली दोपहर तक
चलवाते रहे।
स्प्रेमबर्ग - सगान - मूज़बर्ग
जर्मनी - चेकोस्लोवाकिया
स्प्रेमबर्ग में, उन्होंने हमें एक ट्रेन में डाला।
हम ट्रेन के डब्बों के अंदर बंद थे।
उन्होंने हर डब्बे में 60 से 70 आदमी भर दिए थे।
नीचे बैठने तक के लिए जगह नहीं थी।
वह नर्क था।
उस वाले में उन्होंने हमें ठूँस-ठूँसकर भरा था।
अगर कोई नीचे गिरता, तो वह कुचला जाता।
जब ट्रेन रुकी,
तब कैदी डब्बों से निकलने के लिए दरवाज़े ठोक रहे थे।
आख़िरकार, गार्ड ने दरवाज़े खोले।
वह उतना ही बदतर था जितनी आप कल्पना कर सकते हैं।
स्टालग VII-ए मूज़बर्ग, जर्मनी
यह ऐसा कैंप था जिसे स्पष्ट रूप से अधिकतम 8,000 या 10,000 लोगों को
रखने के लिए डिज़ाइन किया गया था।
और वहाँ 100,000 से ज़्यादा लोग थे।
कैंप नर्क उसके लिए अच्छा नाम होगा।
वहाँ कोई बैरक नहीं थीं, लोग बाहर रह रहे थे।
हालात बेहद बदतर थे।
किसी को पता नहीं था कि उनके साथ क्या होने वाला था।
29 अप्रैल, 1945
एक दिन, हम कैंप में सैर कर रहे थे।
किसी के कहा, "एक टैंक आ रहा है। वह शर्मन टैंक है।"
और फिर हमने उस दिशा में देखा और बेशक,
वहाँ क्षितिज पर एक शर्मन टैंक था।
पैटन की थर्ड आर्मी आ गई थी।
मैंने पैटन को टैंक पर सवार देखा जब वह स्टालग VII-ए के मुख्य गेट से अंदर आए।
हम आज़ाद हो गए थे।
हमारे आदमी फ्लैग्पोल के पास गए और उन्होंने स्वस्तिका उतार दिया
और अमरीकी झंडा खोलकर ऊपर उठाया और हम सब सावधान होकर खड़े हो गए।
हम वर्दी में नहीं थे। फटे कपड़ों वगैरह में थे।
और शायद वह अब तक का मेरा सबसे शानदार सैल्यूट था।
वह बेहद भावात्मक पल था।
युद्ध बंदियों के रूप में इतने महीने और साल
कैद में रखे जाने के बाद, आख़िरकार हम आज़ाद होने वाले थे।
कई तरह से, यह विश्वास करना कठिन था कि आख़िरकार हम घर लौट पा रहे थे।
यह लंदन से प्रसारण है।
एक ताज़ा ख़बर।
अभी-अभी जर्मन रेडियो ने घोषणा की है कि हिटलर मर चुका है।
सैन मातेओ टाइम्स नाज़ियों का कहना है, हिटलर मर गया
एक मई, 1945 को, जिस दिन दुनिया को हिटलर की आत्महत्या के बारे में पता चला,
सौवें ने अपने आख़िरी मिशन के लिए उड़ान भरी,
जो ऑपरेशन चाउहाउंड नामक मिशन का एक हिस्सा था।
दल ने पैराशूट के ज़रिए बम नहीं, खाद्य सामग्रियाँ गिराईं।
नीदरलैंड में लगभग 50 लाख भूखे लोगों के लिए राहत के तौर पर,
जिस पर अब भी कट्टर नाज़ियों का कब्ज़ा था।
जब बॉम्बर एम्स्टर्डम के बाहरी इलाक़े में पहुँचे,
वे शानदार रंग-बिरंगे ट्यूलिप के खेतों के ऊपर से गुज़रे।
बहुत-बहुत धन्यवाद
उनमें से एक में, फूलों के सिरों को काटकर
"बहुत-बहुत धन्यवाद, यैंक्स" लिखा गया था।
द स्टार्स एंड स्ट्राइप्स मित्र देशों ने घोषणा की : यह ख़त्म हुआ
यूरोप में युद्ध ख़त्म हो चुका था।
सौवें के दलों ने अपने डफ़ल पैक किए
और थॉर्प ऐबट्स के आस-पास के गाँवों के स्थानीय लोग,
अपने रविवार के बेहतरीन कपड़ों में,
उनके घर तक के लंबे सफ़र के लिए विदा करने के लिए इकट्ठा हुए।
घर में स्वागत है
जब मैं एटलांटा पहुँचा, मैं पब्लिक टेलीफ़ोन बूथ में गया
और मैंने अपनी माँ को फ़ोन किया और बताया कि मैं लौट आया हूँ।
बेशक, वह तुरंत फूट-फूटकर रोने लगी,
और वे आए...
वे मुझे लेने फ़ोर्ट मैक्फ़र्सन आए और मैं घर पहुँचा।
हम कैलिफ़ोर्निया वापस पहुँचे।
मेरे पिताजी और माँ वहाँ मौजूद थे।
बेशक, वह बहुत बड़ा पुनर्मिलन था और मैं बेहद ख़ुश था।
और फिर मैंने अपनी भावी पत्नी, बारबरा को देखा।
और तीन हफ़्ते बाद, हमने शादी कर ली।
द ब्लडी हंड्रेड्थ के सैनिक आख़िरकार घर लौट आए थे
और वे अपने परिवारों
और अपनी पत्नियों
और अपनी प्रेमिकाओं से फिर से मिले।
कुछ युद्ध में जाने के बाद से पहली बार मिले थे।
जब मैंने नौकरी छोड़ी, मैं थक चुका था।
मैं इन चुनौतीपूर्ण अनुभवों से गुज़र चुका था
और मैं उन्हें भूलकर फिर से नागरिक जीवन जीना शुरू करना चाहता था।
मैं वापस उसी फ़र्म में काम करने गया जहाँ मैंने पहले काम किया था
और दरअसल, मैं वापस काम पर जाने के लिए तैयार नहीं था।
और आख़िरकार, वहाँ छह महीने बिताने के बाद...
मित्र देशों ने हिटलर शासन पर हत्या का आरोप लगाया
...मैंने अभियोजक के रूप में नूरेम्बर्ग जाने के एक अवसर के बारे में सुना।
रॉबर्ट रोज़ेन्थॉल वॉर क्राइम्स कमीशन
वहाँ जहाज़ पर, मेरी मुलाक़ात एक ख़ूबसूरत महिला से हुई
जो एक वकील भी थी और अभियोजक के रूप में वहाँ जा रही थी।
और दस दिन के अंदर, हमारी सगाई हो गई
और हमने वहाँ नूरेम्बर्ग में ही शादी कर ली।
मैंने वहाँ इन प्रतिवादियों को देखा जो अब शक्तिहीन थे,
निराश होकर बैठे थे और उन पर मुक़दमा चल रहा था और वे दोषी ठहराए जा रहे थे।
और जब मैंने वह देखा, दरअसल तभी मेरे लिए युद्ध ख़त्म हुआ।
द्वितीय विश्व युद्ध मानव इतिहास की सबसे विनाशकारी घटना थी।
इसमें अब तक लड़े गए किसी भी युद्ध से कहीं ज़्यादा जानें गईं थीं।
उसमें, किसी भी अमेरिकन आर्म्ड फ़ोर्स के मुक़ाबले एट्थ एयर फ़ोर्स के
सबसे ज़्यादा सैनिक हताहत हुए।
अब जब मैं ज़िंदा बच गया
और इन सभी बीच के सालों में उसे याद कर सकता हूँ,
यह मेरे लिए जीवन बदलने वाला अनुभव था।
अगर, इस समय में,
उत्साह और रोमांस और पौराणिक कथाओं की कोई भावना है, तो वह वहीं है।
उस समय मैंने जो दोस्त बनाए थे, उन्होंने कई बार मेरी जान बचाई थी।
वे सबसे बेहतरीन दोस्त थे।
जिन लोगों के साथ हमने सेवा की, वे समर्पित थे,
उन्होंने बलिदान दिया था, उनमें अद्भुत साहस था।
हमने दुख और उल्लास साझा किया था।
हमने अपनी साथियों को मार गिराए जाते और मरते हुए,
घायल होते हुए, युद्ध बंदी बनते देखा था।
और हम में एक-दूसरे के प्रति ज़बरदस्त सम्मान था और हमने एक जीत साझा की थी।
351वां स्क्वाड्रन 100वें बॉम्ब-ग्रुप की पहली सालगिरह
और शायद हमारे सभी लोगों का यही अनुभव था।
चमत्कारिक ढंग से, लोग क़रीब आ गए।
आपको सारा श्रेय उन पुरुषों और महिलाओं को देना होगा
जिन्होंने अपने जीवन का बलिदान दिया और मूल रूप से दुनिया को फ़ासीवाद से बचाया।
हम जिन आज़ादियों का आनंद लेते हैं, वे संयोग से नहीं मिलीं।
वे मेरी पीढ़ी और हमसे पहले की पीढ़ियों ने
अपनी जान की क़ीमत देकर ख़रीदी थीं।
और इसी कारण से,
मुझे लगता है कि द्वितीय विश्व युद्ध की पीढ़ी याद रखे जाने की हक़दार है।
टॉम हैंक्स द्वारा वर्णित
अमरीकी रक्षा विभाग और मैक्सवेल एयर फ़ोर्स बेस में स्थित
यूनाइटेड स्टेट्स एयर फ़ोर्स हिस्टॉरिकल रिसर्च एजेंसी
ख़ास धन्यवाद
उप-शीर्षक अनुवादक : मून कलिता